一啲勁嘅雜音好多時數值大過個erp成幾個數量級，所以研究者要喺計平均值之前清走呢一類嘅雜音。呢個手續可以用人手做，例如錄低啲受試者做實驗嗰時嘅動作，再人手噉攞走斬眼所造成嘅雜音，亦都有啲演算法曉自動噉攞走啲雜音，例如最簡單嗰種做法係，因為已知斬眼所造成嘅雜音波幅大過erp好多－所以個研究者就設定一個門檻值俾部電腦知，叫佢「大過呢個數值嘅波幅通通攞走佢」。